A conselleira de Medio Ambiente anuncia que a nova fase da travesía de Sabarís licitarase a principios de 2015 e iniciaranse as obras na primavera ·
Inicio Pontevedra A conselleira de Medio Ambiente anuncia que a nova fase da travesía...
Esta nova fase consistirá na actuación na rúa Areas, desde a glorieta Santos Peralba ata o cruce coa avenida da praia Ladeira
A conselleira de Medio Ambiente, Territorio e Infraestruturas, Ethel Vázquez, asistiu hoxe á presentación da nova fase do proxecto de humanización da travesía interior de Sabarís. Neste acto tamén estiveron presentes a secretaria xeral de Ordenación do Territorio e Urbanismo, Encarnación Rivas; a delegada territorial da Xunta en Vigo, María José Bravo; ou o alcalde de Baiona, Jesús Vázquez.
A conselleira de Medio Ambiente anunciou que “esta obra se licitará a principios de 2015 e iniciaranse as obras na primavera, para que estean rematadas nese mesmo ano”.
Ethel Vázquez concretou que esta nova fase consistirá na actuación na rúa Areas, dende a glorieta Santos Peralba ata o cruce coa avenida da praia Ladeira e remarcou que este proxecto, enmarcado dentro do Plan Hurbe, “é froito dun convenio asinado entre Xunta e Concello de Baiona, cun investimento de case un millón de euros, un orzamento que se vén a engadir aos 1,26 millóns de euros xa investidos na fase I, que permitiron a humanización de máis de 500 metros que xa se inauguraron o ano pasado”.
O ámbito desta actuación mellorará outros 400 metros, o que a fará máis accesible para os peóns e, ademais, mantén as prazas de aparcamento, co que se consigue comodidade tamén para os vehículos. A necesidade de intervención nesa zona vén dada porque existen varias deficiencias nas redes de saneamento, pluviais e fecais. O proxecto emendará un problema ambiental e de salubridade pública, á vez que se propón a creación dun espazo de calidade para os veciños de Sabarís.
Artigo anteriorUnha xornada de lectura pública pecha o II Obradoiro de creación literaria Victoriano Taibo.
Seguinte artigoSanxenxo súmanse esta semana ao novo circuíto ‘Cinemas de Galicia’ da Consellería de Cultura e Educación